Aslam Ahsan
Store norske leksikon,Historie,Norsk og nordisk historie,Norges historie,Biografier i nyere norsk historie
Aslam Ahsan er en norsk organisasjonsleder og politiker. Han var leder for Ressurssenteret for pakistanske barn, som ble avviklet i 2008. Han er også lokalpolitiker og var medlem av Lørenskog kommunestyre for Arbeiderpartiet fra 1983 til 2019.
Aslam Ahsan ble født i Pakistan (daværende Britisk India) og kom til Norge i 1971. Han arbeidet som industriarbeider fra 1971 til 1980 og reklametegner fra 1980 til 1990. Han var medlem av kontaktutvalget mellom norske myndigheter og innvandrere fra 1990. I 2002 fikk Ahsan Fritt Ord-prisen for sitt arbeid med å bygge broer mellom forskjellige kulturer. Han arrangerte i 22 år julefeiring for enslige og ressurssvake, og for dette arbeidet ble han i 2011 hedret med «En ålreit fyr»-prisen av Harry Hole-stiftelsen. Les mer i Store norske leksikon norsk innvandringshistorie